cyanic-selkie/wikianc huggingface dataset:
শাহ আহসানুল্লাহ
অবদান
শাহ আহসানুল্লাহ ঢাকার শাহ সাহেব লেনে মসজিদ ও মাদ্রাসা (১৮৭১) নির্মাণ করে ইসলাম প্রচার ও হেকিমি চিকিৎসা করেন। তিনি দীর্ঘদিন জীবিত ছিলেন। ঢাকার শাহসাহেব লেনে তার মাযার আছে। বর্তমানে মাযারকে কেন্দ্র করে এতিমখানা, হেফজখানা, মাদ্রাসা ও কলেজ কমপ্লেক্স গড়ে উঠেছে। প্রতিবছর ফাল্গুন মাসের প্রথম শুক্রবার তার ওরস পালিত হয়।
বহিঃসংযোগ
বাংলাপিডিয়ায় শাহ্, আহ্সানুল্লাহ্
জন ম্যাকলিন
জন আলেকজান্ডার ম্যাকলিন, এমবিই (John Maclean; জন্ম: ২৭ এপ্রিল, ১৯৪৬) কুইন্সল্যান্ডের হারস্টন এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭৮ থেকে ১৯৭৯ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী উপস্থাপন করে গেছেন ‘অগো’ ডাকনামে পরিচিত জন ম্যাকলিন।
খেলার ধরন
কুইন্সল্যান্ড ক্রিকেটের একনিষ্ঠ সেবক হিসেবে জন ম্যাকলিনের পরিচিতি রয়েছে। ১৯৭০-এর দশকের অধিকাংশ সময় দলটিকে শীর্ষস্থানে নিয়ে যান। অস্ট্রেলিয়ার তৎকালীন প্রথম পছন্দের উইকেট-রক্ষক রড মার্শের নিকটতম প্রতিদ্বন্দ্বী হিসেবে আবির্ভূত হয়েছিলেন। ১৯৬৯-৭০ মৌসুমে অস্ট্রেলিয়া দলের সদস্যরূপে নিউজিল্যান্ড গমন করেন। পরবর্তীতে বিশ্ব সিরিজ ক্রিকেটে অংশ নেন।
তার উইকেট-রক্ষণের মান বেশ বিশ্বাসযোগ্য ও নির্ভরশীল ছিল। কিন্তু, ইংল্যান্ডের স্পিনারদের বোলিং মোকাবেলা তার ব্যাটিংয়ের সীমাবদ্ধতা সবিশেষ লক্ষ্যণীয় ছিল।
ক্রিকেট খেলায় অসামান্য অবদানের স্বীকৃতিস্বরূপ ১৯৮০ সালে মেম্বার অব দি অর্ডার অব দ্য ব্রিটিশ এম্পায়ার উপাধিতে ভূষিত হন।
ব্যক্তিগত জীবন
ব্রিসবেন স্টেট হাই স্কুল থেকে পড়াশোনা সম্পন্ন করেন। এরপর কুইন্সল্যান্ড বিশ্ববিদ্যালয় থেকে প্রকৌশল (পুরকৌশল) ও অর্থনীতি বিষয়ে স্নাতক ডিগ্রি লাভ করেন। ২০০৭ সালে ব্রিসবেনে অপাস ইন্টারন্যাশনাল কনসালট্যান্টসের ভূমি ও অবকাঠামো উন্নয়নের ওয়ার্কগ্রুপ ম্যানেজারের দায়িত্ব পালন করেন। পাশাপাশি কিউএএস বোর্ডের মাধ্যমে কুইন্সল্যান্ড স্পোর্ট একাডেমিতে (কিউএএস) পরামর্শকের দায়িত্ব পালন করছেন। এরপূর্বে ডেভেলপম্যান্ট প্লানিং লিমিটেডের সভাপতি, ফার এভরাট ইঞ্জিনিয়ার্স এন্ড টেবলটপ আর্কিটেক্টস এন্ড প্ল্যানার্সের পরিচালকের দায়িত্বে ছিলেন।
ব্যক্তিগত জীবনে বিবাহিত তিনি। তার চার পুত্র সন্তান রয়েছে।
কৃষি সম্প্রসারণ অধিদপ্তর, বাংলাদেশ
কৃষি সম্প্রসারণ অধিদপ্তর, বাংলাদেশের একমাত্র সরকারি প্রতিষ্ঠান যেটি কৃষির লাগসই এবং টেকসই প্রযুক্তি সম্প্রসারণের মাধ্যমে দেশের কৃষি এবং কৃষকের জীবন যাত্রার মান উন্নয়ন করে থাকে। কৃষি গবেষণা থেকে প্রাপ্ত কৃষির লাগসই এবং টেকসই প্রযুক্তি এই অধিদপ্তরে কর্মরত প্রায় ৩০০০ মত কৃষিবিদ অফিসার (বিসিএস কৃষি ক্যাডার অফিসার) এবং ১৫০০০ মত ডিপ্লোমা কৃষিবিদ অফিসার (ডিপ্লোমা কৃষিবিদ) মাধ্যমে দেশের প্রত্যন্ত অঞ্চলে কৃষি এই সম্প্রসারণ সেবা বিস্তৃত করা হচ্ছে। দেশকে খাদ্যে স্বয়ম্ভরতা অর্জনের লক্ষ্যে সরকারী এই প্রতিষ্ঠানটি নিরন্তরভাবে কাজ করে যাচ্ছে। এই প্রতিষ্ঠানটি গণপ্রজাতন্ত্রী বাংলাদেশ সরকারের কৃষি মনন্ত্রণালয়ের প্রত্যক্ষ তত্বাবধানে কাজ করে থাকে। এই প্রতিষ্ঠানে মোট ৯টি উইং আছে এবং দেশের প্রতিটি উপজেলাতে এই প্রতিষ্ঠানের একটা নিজস্ব অফিস রয়েছে। এই প্রতিষ্ঠানের নিয়ন্ত্রণ করেন মহাপরিচালক।
রড টাকার
রড টাকার (Rod Tucker; জন্ম: ২৮ আগস্ট ১৯৬৪) নিউ সাউথ ওয়েলসের অবার্ন এলাকায় জন্মগ্রহণকারী ক্রিকেট খেলার একজন জনপ্রিয় আম্পায়ার। তিনি আইসিসি’র সেরা আম্পায়ার তালিকার একজন সদস্য। তার পুরো নাম রডনি জেমস টাকার। একজন ক্রিকেটার হিসেবে তিনি সংক্ষিপ্ত সময়ের জন্য নিউ সাউথ ওয়েলস ব্লুজ দলের পক্ষ হয়ে ১৯৮৫-৮৬ থেকে ১৯৮৭-৮৮ পর্যন্ত খেলেছেন। ১৯৯১-৯২ থেকে ১৯৯৫-৯৬ মৌসুম পর্যন্ত তাসমানিয়ান টাইগার দলের সহ-অধিনায়ক ছিলেন। এছাড়াও, সংক্ষিপ্ত সময়ের জন্য ক্যানবেরা কমেটস দলের পক্ষ হয়ে অধিনায়ক/কোচ হিসেবে ১৯৯৯-২০০০ মৌসুমে অবসর গ্রহণ করেন।
খেলোয়াড়ী জীবন
বামহাতি ব্যাটসম্যান হিসেবে প্রথম-শ্রেণীর ক্রিকেটে ৩৬.২৫ রান গড়ে ৫,০৭৬ রান করেছিলেন। এছাড়াও, ডানহাতি মিডিয়াম বোলার ছিলেন তিনি ও ৪১.৪০ রান গড়ে ১২৩টি উইকেটও লাভ করেন। তাসমানিয়া দলের পক্ষ হয়ে ১৯৯৩-৯৪ এবং ১৯৯৭-৯৮ মৌসুমে দলকে শেফিল্ড শিল্ডে দুইবার রানার্স-আপ করিয়েছেন।
খেলোয়াড়ী জীবন শেষে ক্রিকেট খেলায় আম্পায়ারিং জগতে প্রবেশ করেন। ২০০৮ সালে আন্তর্জাতিক ক্রিকেট কাউন্সিল বা আইসিসি কর্তৃক তিনি আন্তর্জাতিক আম্পায়ারের তালিকায় আম্পায়ার হিসেবে মনোনীত হন। তারপর তিনি খুব দ্রুততার সাথে ২০১০ সালে আইসিসি এলিট আম্পায়ার প্যানেলে অন্তর্ভুক্ত হন।
বিতর্কিত ভূমিকা
১৬ আগস্ট ২০১২ তারিখে লর্ডসে অনুষ্ঠিত ইংল্যান্ড বনাম দক্ষিণ আফ্রিকার মধ্যকার ৩ টেস্ট সিরিজের চূড়ান্ত টেস্টে রড টাকার তৃতীয় আম্পায়াররূপে দায়িত্ব পালনকালে খুবই বিতর্কিত সিদ্ধান্ত দেন। ইংলিশ বোলার স্টিভেন ফিন জাক ক্যালিসের বিরুদ্ধে লেগ সাইডে ক্যাচের মাধ্যমে আউটের আবেদন জানালে আম্পায়ার কুমার ধর্মসেনা নট আউট ঘোষণা দেন। পরবর্তীতে ইংল্যান্ড ক্রিকেট দল সিদ্ধান্তের বিরুদ্ধে পুণর্বিবেচনার আবেদন জানালে রড টাকার আউট হিসেবে ঘোষণা করেন। কিন্তু তিনি ক্যালিস কর্তৃক ব্যাটের নিচ থেকে হাতের সংস্পর্শ না থাকার বিষয়টি বিবেচনায় আনেননি।
২৮ সেপ্টেম্বর, ২০১৮ তারিখে এশিয়া কাপের ফাইনাল ম্যাচ হয়েছিল বাংলাদেশ ও ভারতের মধ্যে। এ খেলায় বাংলাদেশি ব্যাটসম্যান লিটন দাস কে ভারতীয় বোলার কেদার যাদব এর একটি বলে ভারতের উইকেটকিপার ধোনি স্ট্যাম্পিং করলে মাঠ আম্পায়ার তৃতীয় আম্পায়ারের কাছে সিদ্ধান্তের জন্য পাঠান। তৃতীয় আম্পায়ার হিসেবে রড টাকার সেদিন লিটন দাস এর পায়ের অগ্রভাগ মার্জিন লাইনের ঠিক ওপরে থাকলেও তাকে আউট দিয়ে বিতর্কিত হন।
আম্পায়ারিং পরিসংখ্যান
<abbr title="সর্বদাই হালনাগাদ করা প্রয়োজন">১৪ জুন, ২০১৭ তারিখ পর্যন্ত রড টাকারের আম্পায়ারিং পরিসংখ্যান নিম্নরূপ:
এলিসা কাথবার্ট
এলিসা অ্যান কাথবার্ট (জন্ম নভেম্বর ৩০, ১৯৮২) একজন কানাডীয় অভিনেত্রী এবং মডেল।
সাইপ্রাসের সংবাদপত্রের তালিকা
নীচে সাইপ্রাস প্রজাতন্ত্রের সংবাদপত্রগুলির একটি তালিকা।
গলফ কোর্স নিউজ ইন্টারন্যাশনাল
গল্ফ কোর্স নিউজ ইন্টারন্যাশনাল, প্রায়শই জিসিএনআই নামে পরিচিত, এটি যুক্তরাজ্যের বার্মিংহামে অবস্থিত একটি বিশ্বব্যাপী দ্বি-মাসিক গলফ বাণিজ্য প্রকাশনা।
২০০১ সালে, ইউনাইটেড পাবলিকেশন (ইয়ারমাউথ, মেইন) আমেনিটি টেকনোলজি (লন্ডন) এর কাছে শিরোনাম বিক্রি করে।
অপসোনিন ফার্মা লিমিটেড
অপসোনিন ফার্মা লিমিটেড বাংলাদেশের একটি ওষুধ সংস্থা যা ১৯৫৬ সালে প্রতিষ্ঠিত হয়েছিল। আইএমএস হেলথ (ইন্টারকন্টিনেন্টাল মার্কেটিং সার্ভিসেস, হেলথ) রিপোর্ট অনুসারে, অপসোনিন ফার্মা লিমিটেড বিক্রির ক্ষেত্রে বাংলাদেশের চতুর্থ বৃহত্তম ফার্মাসিউটিক্যাল সংস্থা।   অপসোনিন ফার্মা লিমিটেড মানুষের ব্যবহারের জন্য জেনেরিক ওষুধ উৎপাদন করে এবং বাজারজাত করে। তাদের ওয়েবসাইট অনুযায়ী সংস্থাটি এখন ২৮১টি ব্র্যান্ড প্রস্তুত করছে।
এর আরো উদ্যোগের মধ্যে রয়েছে অপসোসালাইন লিমিটেড, গ্লোবাল ক্যাপসুলস লিমিটেড, গ্লোবাল হেভি কেমিক্যালস লিমিটেড, এবং জকি গার্মেন্টস লিমিটেড।
সৈয়দ নজরুল ইসলাম স্টেডিয়াম
শহীদ সৈয়দ নজরুল ইসলাম স্টেডিয়াম (কিশোরগঞ্জ ক্রিকেট স্টেডিয়াম নামেও পরিচিত) আলোরমেলা,কিশোরগঞ্জ, বাংলাদেশে অবস্থিত একটি ক্রিকেট স্টেডিয়াম। মূলত ক্রিকেট স্টেডিয়াম হলেও অন্যান্য খেলা যেমন ফুটবল, ব্যাডমিন্টন, ইত্যাদি খেলা এখানে প্রশিক্ষণ ও প্রতিযোগিতা হয়ে থাকে ।
ইতিহাস
২০০৬ সালের ৫ অক্টোবর কিশোরগঞ্জ জেলা স্টেডিয়াম নামে এটির উদ্বোধন করেন তৎকালীন প্রধানমন্ত্রী খালেদা জিয়া। সাড়ে পাঁচ কোটি টাকা ব্যয়ে সাত একর জমির উপর এই স্টেডিয়ামটি নির্মিত হয়। বর্তমানে আওয়ামী লীগ সরকার ক্ষমতায় আসার পর নাম বদলে সৈয়দ নজরুল ইসলাম স্টেডিয়াম করে।
সুনয়না কুরুভিল্লা
সুনয়না কুরুভিল্লা (জন্ম ২২শে মে ১৯৯৯ কোচি ) একজন ভারতীয় পেশাদার স্কোয়াশ খেলোয়াড়। ২০১৮ এর ফেব্রুয়ারি পর্যন্ত, তিনি বিশ্বে ৮৯ নম্বর পর্যায়ক্রমিক স্থানে ছিলেন। তিনি অসংখ্য পেশাদার টুর্নামেন্টের মূল ড্রতে খেলেছেন। তিনি ২০১৮ এশিয়ান গেমস এ মহিলাদের দলগত বিভাগে রৌপ্যপদক জিতেছেন।
দাও
দাও (داو) লোহিত সাগর ও ভারত মহাসাগর অঞ্চলে বিচরণকারী এক বা একাধিক মাস্তুলবিশিষ্ট এবং "সেটি" (Settee) বা লাতিন (Lateen) জাতীয় পালবিশিষ্ট কিছু ঐতিহ্যবাহী পালতোলা নৌকার সাধারণ নাম। দাও নৌকা আরবরা নাকি ভারতীয়রা উদ্ভাবন করেছিল, সে ব্যাপারে ইতিহাসবিদদের মতভেদ আছে। দাও নৌকাগুলির হাল লম্বা ও সরু হয়। এগুলি মূলত ভারী মালামাল যেমন ফলমূল, সুপেয় পানি বা অন্যান্য ভারী পণ্যদ্রব্য পূর্ব আরবের উপকূল ধরে (পারস্য উপসাগরের আরব দেশগুলিতে) পরিবহন করতে ব্যবহৃত হত। এছাড়া পূর্ব আফ্রিকা, ইয়েমেন, উপকূলীয় দক্ষিণ এশিয়াতে (পাকিস্তান, ভারত ও বাংলাদেশ) দাও নৌকার প্রচলন আছে। অপেক্ষাকৃত বড় দাও নৌকাতে প্রায় ৩০ জন নাবিক, ছোটগুলিতে সাধারণত এক ডজন নাবিক থাকে।
কম্বোডিয়ার সংবাদপত্রের তালিকা
নীচে কম্বোডিয়ায় প্রকাশিত সংবাদপত্রের একটি তালিকা দেওয়া হয়েছে।
কিশোরগঞ্জ ফুটবল স্টেডিয়াম
কিশোরগঞ্জ ফুটবল স্টেডিয়াম (কিশোরগঞ্জ পুরাতন স্টেডিয়াম নামেও পরিচিত) বাংলাদেশের ময়মনসিংহ রোডে অবস্থিত, কিশোরগঞ্জ, বাংলাদেশ.
আরউইন রোজ
আরউইন অ্যালান রোজ (১৬ জুলাই, ১৯২৬ - ২ জুন, ২০১৫) একজন মার্কিন জীববিজ্ঞানী। তিনি ২০০৪ সালে রসায়নে নোবেল পুরস্কার লাভ করেন।
জীবনী
শিকাগো বিশ্ববিদ্যালয় থেকে প্রাণরসায়নে ১৯৪৮ সালে ব্যাচেলর্স এবং ১৯৫২ সালে পিএইচডি ডিগ্রি অর্জন করেন। ১৯৫৪ থেকে ১৯৬৩ সাল পর্যন্ত ইয়েল বিশ্ববিদ্যালয়ের স্কুল অব মেডিসিনের প্রাণরসায়নে শিক্ষক হিসেবে কর্মরত ছিলেন। তিনি বর্তমানে ইউনিভার্সিটি অব ক্যালিফোর্নিয়া, আরভিন এর স্কুল অব মেডিসিনের শারীরবিদ্যা এবং বায়োফিজিক্সের ডিস্টিঙ্গুইশড অধ্যাপক হিসেবে কর্মরত।
দরগাহ-এ-আলা হযরত
দরগাহ-এ-আলা হযরত উনবিংশ শতাব্দির হানাফী ফকীহ আহমদ রেজা খান বেরলভীর (১৮৫৬-১৯২১) মাজার শরীফ। ভারতে সালাফি বিশ্বাসের বিরুদ্ধে তার অবস্থানর জন্য আহমদ রেজা খান বেরলভী বিশেষভবে পরিচিত। তার দরগাহটি বেরেলী শহরে, ভারতের উত্তর প্রদেশের একটি শহর, অবস্থিত। শাহ মেহমুদ জান কাদরি দিয়াশলায়ের কাঠি দ্বারা দরগাহের গম্বুজটির নকশা অঙ্কিত করেন। দক্ষিণ এশিয়ার সুন্নি মুসলমানদের জন্য দরগাহটি আধ্যাত্বিক সুফি কেন্দ্র হিসেবে পরিগণিত হয়ে থাকে। দরগাহ প্রাঙ্গণে বার্ষিক ওরছ শরীফ উদযাপিত হয়ে থাকে। ওরছ-এ-রিজভী উদযাপনের জন্য পৃথিবী প্রত্যেক জায়গা থেকে ভক্ত অনুসারীরা দরগাহ প্রাঙ্গনে প্রতিবছর উপস্থিত হয়।
২০১৪ সালে দরগাহ-এ-আলা হযরতে আহমদ রেজা খান বেরলভীর ওফাত বার্ষিক (ওরছ-এ-রজভী) উদযাপনের সময় তালেবান এবং সালাফি মতাদর্শের অনুসারীরা হামলা করলে ব্রেলভী আলেমরা নিন্দা জ্ঞাপন করেন।
শহীদ মোহাম্মদ আলী স্টেডিয়াম
শহীদ মোহাম্মদ আলী স্টেডিয়াম (ঠাকুরগাঁও জেলা স্টেডিয়াম নামেও পরিচিত) ১৯৮৪ সালে স্থাপিত বাংলাদেশের ঠাকুরগাঁও জেলার একটি স্টেডিয়াম। এটি ঠাকুরগাঁও আন্ত:জেলা বাস টার্মিনালের কাছে হাজীপাড়ায় অবস্থিত। মুক্তিযোদ্ধা মোহাম্মদ আলীর স্মৃতির স্মরণে এই স্টেডিয়ামের নাম শহীদ মোহাম্মদ আলী স্টেডিয়াম করা হয়। এই স্টেডিয়ামে ফুটবল, ক্রিকেট ও অন্যান্য খেলাধুলা হয়। হয় শহীদ মোহাম্মদ আলী স্টেডিয়াম। বর্তমানে এ স্টেডিয়ামের দুটি প্যাভিলিয়নের ধারণ ক্ষমতা ৬ হাজার।
উল্লেখযোগ্য আয়োজন
১৮-২২ মে, ২০১৫ঃ জেএফএ অনূর্ধ্ব-১৪ মহিলা ফুটবল চ্যাম্পিয়নশিপ ২০১৫-এর ঠাকুরগাঁও জোনের প্রতিযোগিতা হয়।
এছাড়া এখানে স্থানীয় খেলাধুলা হয়ে থাকে
আগমুদয়ার
আগমুদয়ার (ভিন্ন উচ্চারনে আগমুদাইয়ার, আকামুদায়র, আগমুদায়ন ) হল ভারতের তামিলনাড়ু রাজ্যে বসবাসকারী একটি তামিল সম্প্রদায়। ঐতিহাসিক তথ্য থেকে জানা যায় যে তামিলনাড়ুর দক্ষিণাঞ্চলে বসবাসকারী মুক্কুলাথর সম্প্রদায় থেকে তিনটি বিশেষ বর্ণগোষ্ঠীর উৎপত্তি হয়েছিল। মনে করা হয় আগমুদয়াররা তাদের মধ্যে একজন। নৃবিজ্ঞানী জো ই হেডলির মতে, তিনটি সম্প্রদায় (আগামুদায়ার, কাল্লার এবং মারাভার ) হল তামিলনাড়ুর দক্ষিণ জেলাগুলির সংখ্যাগতভাবে প্রভাবশালী গ্রামীণ অনগ্রসর জাতি। আগমুদায়াররা তামিলনাড়ুর জাতীয় কমিশনে অনগ্রসর জাতি হিসাবে তালিকাভুক্ত।
ব্যুৎপত্তি
আগমুদয়ার শব্দটি একটি তামিল শব্দ থেকে এসেছে যার অর্থ বাড়ির মালিক বা ভূমির মালিক।
জনসংখ্যা
আগমুদয়ার সম্প্রদায়ের লোকেরা তামিলনাড়ুর বিভিন্ন অঞ্চলে ছড়িয়ে আছে। তাদের সিংহভাগ জনগোষ্ঠী প্রধানত তামিলনাড়ুর চেন্নাই, ভিলুপুরম, তিরুভানামালাই, কুদ্দালোর, শিবগাঙ্গাই, রামানাথপুরম, থাঞ্জাভুর, তিরুভারুর, নাগাপট্টিনাম, মাদুরাই, তিরুনেলভেলি এবং পুদুক্কোট্টাই ইত্যাদি জেলার বিভিন্ন অঞ্চলে বসবাস করে।
আগমুদয়ারদের ব্যবহৃত পদবী
আগমুদয়ার সম্প্রদায়ের লোকেরা তাদের ঐতিহ্যগত পরিচয় হিসাবে কিছু বিশেষ পদবী ব্যবহার করে। তাদের দ্বারা ব্যবহৃত কিছু জনপ্রিয় উপাধি হল, থেভার, সার্ভাই, মুদালিয়ার, পিল্লাই, দেশিগার, উদাইয়ার এবং মানিয়াক্কার।
জনপ্রিয় ব্যাক্তি
আগমুদয়ার সম্প্রদায়ের অন্তর্ভুক্ত কিছু জনপ্রিয় বিখ্যাত ব্যাক্তি হল, বিজয়া ভাস্কর, এস এস চন্দ্রন, পি ইউ চিন্নাপ্পা, ভি এল ইথিরাজ, এসপি জননাথন, কোভি মানিসেকরন, উঃ লক্ষ্মণস্বামী মুদালিয়ার, আর্কট রামাস্বামি মুদালিয়ার, সি. নাতেসা মুদালিয়ার, পচাইয়াপ্পা মুদালিয়ার, ভি এম মুরলীধরন, সাঙ্গিলি মুরুগান, মারুথু পান্ডিয়ার, এস এস রাজেন্দ্রন, ভি. রবিচন্দ্রন, কে এস রবিকুমার, পি ইউ শানমুগাম, সিম্বুথেভান, ঠেঙ্গাই শ্রীনিবাসন, কালাইপুলি এস. থানু, স্যান্ডো এম.এম.এ. চিন্নাপ্পা থেভার, বসন্তবালন এবং বিবেক।
আতাউর রহমান খান শিক্ষা কমিশন, ১৯৫৭
আতাউর রহমান খান শিক্ষা কমিশন, ১৯৫৭ হলো পূর্ব পাকিস্তান সরকার প্রদেশে শিক্ষার সার্বিক সংস্কার সুপারিশের জন্য গঠিত একটি শিক্ষা কমিশন। ১৯৫৭ সালের জানুয়ারি মাসে আতাউর রহমান খানকে চেয়ারম্যানের দায়িত্ব দিয়ে একটি শিক্ষা কমিশন তৈরি করা হয়। এই কমিশন প্রাথমিক, মাধ্যমিক ও উচ্চ মাধ্যমিক শিক্ষাস্তরের শিক্ষাব্যবস্থায় গবেষণা ও পর্যবেক্ষণ করে কিছু সংস্কারের সুপারিশ করে। এই কমিশন সমগ্র পূর্ব পাকিস্তানে প্রাথমিক স্তরের শিক্ষা ব্যবস্থার উপরে অত্যধিক গুরুত্বারোপ করে। প্রাথমিক শিক্ষা ব্যবস্থাকে সম্পূর্ণ অবৈতনিক এবং সাথে সাথে বাধ্যতামূলক করার পরামর্শ দেন। এসব প্রাথমিক বিদ্যালয়ে সরকারের সরাসরি হস্তক্ষেপ ও নিয়ন্ত্রণের প্রস্তাব দেন।
প্রস্তাবসমূহ
এই কমিশন শিক্ষা সংস্কারের নানা উদ্যোগ ও পরামর্শ প্রদান করে। এসব উদ্যোগের মধ্যে উল্লেখযোগ্য:
সামুদ্রিক শসা
অন্যান্য সকল একানোডার্মের মতো সামুদ্রিক শসারও অন্তকঙ্কাল বিদ্যমান। এটি তার ঠিক ত্বকের নিচেই অবস্থিত। পরবর্তীতে চুন জমাট বাধার মতো হলে আণুবীক্ষণিক অসিকল যোজক কলা দ্বারা যুক্ত হয়। এগুলো কখনো কখনো বড় হয়ে প্লেটের মতো সমান হয়ে ওঠে, এবং একটি ঢালের সৃষ্টি করে। পেলাজিক গণের কতোগুলোতে (যেমন: পেলাগোথুরিয়া ন্যাটারিক্স) এই অন্তকঙ্কাল ও ক্যালক্যারেওয়াস বলয় অনুপস্থিত।
সেটিরিজিন
সেটিরিজিন (Cetirizine) হলো দ্বিতীয় প্রজন্মের অ্যান্টিহিস্টামিন ও H1 রিসেপ্টর অ্যান্টাগনিস্ট যা অ্যালার্জি, আর্টিকেরিয়া, হে ফিভার, অ্যাঞ্জিডিমা প্রভৃতির চিকিৎসায় ব্যবহৃত হয়। এটি হাইড্রক্সিজিনের প্রধান মেটাবলাইট। প্রথম প্রজন্মের অ্যান্টিহিস্টামিনের তুলনায় দ্বিতীয় প্রজন্মের অ্যান্টিহিস্টামিন খুব অল্প পরিমাণে ব্লাড ব্রেইন ব্যারিয়ার কে অতিক্রম করতে পারে তাই কেন্দ্রীয় স্নায়ুতন্ত্রের উপর এর প্রভাব কম, এজন্য ঝিমুনি কম হয়।
পার্শ্বপ্রতিক্রিয়া
পার্শ্বপ্রতিক্রিয়ার মধ্যে আছে মাথা ব্যথা, মুখ শুকিয়ে যাওয়া, চোখে ঝাপসা দেখা, প্রস্রাব আটকিয়ে যাওয়া, ক্লান্তি, তন্দ্রাচ্ছন্নতা,খাদ্যে অরুচি ।
রাম শিরোমণি বর্মা
রাম শিরোমণি বর্মা হলেন একজন ভারতীয় রাজনীতিবিদ, যিনি বহুজন সমাজ পার্টির রাজনীতির সাথে যুক্ত। সপ্তদশ লোকসভা নির্বাচনে তিনি শ্রাওয়ায়াস্তি লোকসভা কেন্দ্রের লোকসভা সদস্য হিসেবে নির্বাচিত হন।
ন্যাথানিয়েল ব্র্যাসি হালেদ
ন্যাথানিয়েল ব্র্যাসি হ্যালহেড (২৫ মে ১৭৫১ - ১৮ ফেব্রুয়ারি ১৮৩০) অষ্টাদশ শতাব্দীর একজন ইংরেজ প্রাচ্যবিদ ও বৈয়াকরণ। ১৭৫১ সালের ২৫ মে লন্ডনের এক উচ্চ মধ্যবিত্ত পরিবারে তার জন্ম। তিনি ১৭৭৬ সালে লেখেন হিন্দু আইনশাস্ত্রের সংক্ষিপ্তসার আ কোড অফ জেন্টু ল'জ। তিনি ১৭৭৮ সালে বাংলা ব্যাকরণ গ্রন্থ আ গ্রামার অব দ্য বেঙ্গল ল্যাঙ্গুয়েজ রচনা করেন। তিনিই প্রথম বৈয়াকরণ যিনি বাংলা ব্যাকরণ রচনায় উদাহরণের ক্ষেত্রে বাংলা পাঠ ও বাংলা লিপি ব্যবহার করেন। তার ব্যাকরণেই সর্বপ্রথম বাংলা অক্ষরের প্রকাশ ঘটে।
বাংলা ভাষার প্রথম মুদ্রিত ব্যাকরণ ‘ভোকাবুলারিও’ (Vocabulario em idioma Bengalla e Portuguez) পর্তুগীজ ভাষায় রচিত (লিসবন, ১৭৪৩) হয়, কিন্তু হালেদের ব্যাকরণ ইংরেজিতে হলেও এতে বাংলায় প্রচুর উদাহরণ ও উদ্ধৃতি ইত্যাদি দেওয়া হয়েছে। তবে হ্যালহেডের একটা দুর্বলতা ছিল এই যে, তিনি বাংলা ব্যাকরণ ভাষা ভাল করে না জেনেই বাংলা ব্যাকরণ রচনা করেছিলেন। তার প্রচেষ্টায় সুদূরপ্রসারী কোনো ফল দেখা যায় নি, যদিও তার মাধ্যমেই বাংলা ব্যাকরণ আধুনিকতার দিকে এগিয়ে থাকে। তবে তিনি শেরিডনের সাথে যৌথ প্রচেষ্টায় দ্য লাভ এপিসলস অফ অ্যারিস্টাইনেটাস (The Love Epistles of Aristaenetus) শীর্ষক যে গ্রন্থটি গ্রিক ভাষা থেকে ইংরেজিতে অনুবাদ করেন তা তাকে সফলতা এবং সুনাম এনে দেয়। ১৮৩০ সালের ১৮ই ফেব্রুয়ারি তিনি মারা যান।
জন্ম ও প্রারম্ভিক জীবন
নাথানিয়েল ব্রাশি হ্যালহেডের জন্ম ১৭৫১ খ্রিস্টাব্দের ২৫ মে উইলিয়াম হ্যালহেডের বণিক পরিবারে। তার মা ফ্রান্সেস ছিলেন Leominster এর এমপি মৃত John Caswell এর কন্যা। নাথানিয়েল সাত বছর বয়স থেকে সতের বছর বয়স পর্যন্ত ইংল্যাণ্ডের বিখ্যাত ‘হ্যারো স্কুল’ (Harrow School) এবং পরে ক্রাইস্ট চার্চ অক্সফোর্ড থেকে শিক্ষা প্রাপ্ত হন। তিনি গায়িকা মিস লিন্লেকে ভালবাসতেন। কিন্তু তিনি নাট্যকার শেরিডন লিন্লেকে বিবাহ করলে হ্যালহেড ইস্ট ইন্ডিয়া কোম্পানির চাকরি নিয়ে বাংলায় চলে আসেন।
বহিঃসংযোগ
Excerpts of his notes on some Persian translations of Sanskrit texts were published by Hindley under the title Antient Indian Literature Illustrative of the Researches of the Asiatick Society, established in Bengal *
কুড়িগ্রাম স্টেডিয়াম
কুড়িগ্রাম স্টেডিয়ামটি কুড়িগ্রাম-চিলমারী রোডে, অবস্থিত। কুড়িগ্রাম, বাংলাদেশ. মূলত ক্রিকেট স্টেডিয়াম হলেও অন্যান্য খেলা যেমন ফুটবল, ব্যাডমিন্টন ইত্যাদি এখানে প্রশিক্ষণ ও প্রতিযোগিতা হয়ে থাকে।
পুরাতন ব্রহ্মপুত্র নদ
পুরাতন ব্রহ্মপুত্র নদ বাংলাদেশের উত্তর-কেন্দ্রীয় অঞ্চলের গাইবান্ধা, জামালপুর, শেরপুর, ময়মনসিংহ, কিশোরগঞ্জ ও নরসিংদী জেলার একটি নদ। নদটির দৈর্ঘ্য ২৮৩ কিলোমিটার, গড় প্রস্থ ২০০ মিটার এবং নদটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুরাতন ব্রহ্মপুত্র নদের প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩৭।
প্রবাহ
১৭৬২ সালের আসাম ভূমিকম্পের ফলে ব্রহ্মপুত্র নদের গতিপথ পরিবর্তিত হয়ে যমুনা নদীর দিয়ে চলে যায়। আর আগে পুরাতন ব্রহ্মপুত্র নদ দিয়েই এই নদের বেশির ভাগ পানি প্রবাহিত হত।
রামচন্দ্রপুর ইউনিয়ন
রামচন্দ্রপুর ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
১০০ নং ওয়ার্ড, কলকাতা পৌরসংস্থা
ওয়ার্ড নং ১০০ কলকাতা পৌরসংস্থার বরো নং ১০র একটি প্রশাসনিক বিভাগ। এটি  গড়িয়া (রামগড়- নাকতলা -লক্ষ্মিনারায়ণ কলোনী) এলাকা নিয়ে গঠিত এবং  ভারতীয় রাজ্য  পশ্চিমবঙ্গ এর দক্ষিণ কলকাতার আশপাশ এলাকা ।
দ্য লর্ড অব দ্য রিংস: দ্য ফেলোশিপ অব দ্য রিং
২০০১ সালের ১৯শে ডিসেম্বর ছবিটি মুক্তি পায়। মুক্তির পরপরই দর্শক ও সমালোচকদের কাছে বিপুল প্রশংসা অর্জন করে। মূল উপন্যাসকে বিকৃত না করায় প্রশংসার পরিমাণ আরও বেড়ে গেছে। বক্স অফিসে প্রভূত সফলতা অর্জন করে। বিশ্বব্যাপী এর মোট আয়ের পরিমাণ গিয়ে দাড়ায় ৮৭ কোটি মার্কিন ডলারে। ২০০১ সালের সব ছবির মধ্যে আয়ের দিক দিয়ে এর স্থান ছিল দ্বিতীয় (প্রথম হ্যারি পটার অ্যান্ড দ্য ফিলোসফার্স স্টোন)। সে সময় ফেলোশিপ অফ দ্য রিং ছিল আয়ের দিক দিয়ে সবর্কালের সেরা সিনেমার তালিকায় পঞ্চম।
চলচ্চিত্রটি ৭৪তম একাডেমি পুরস্কার আয়োজনে শ্রেষ্ঠ চলচ্চিত্র ও শ্রেষ্ঠ পরিচালনাসহ তেরটি বিভাগে অস্কারের মনোনয়ন লাভ করে এবং দুইটি বিভাগে বাফটা পুরস্কার লাভ করে, যার মধ্যে সেরা চলচ্চিত্র ও সেরা পরিচালনাও ছিল। ২০০৭ সালে অ্যামেরিকান ফিল্ম ইনস্টিটিউটের করা সর্বকালের সেরা ১০০ মার্কিন চলচ্চিত্রের তালিকায় একে ৫০তম স্থানে রাখা হয়। এছাড়া আমেরিকান ফিল্ম ইনস্টিটিউট ছবিটিকে সর্বকালের দ্বিতীয় সেরা রূপকথার সিনেমা হিসেবে আখ্যায়িত করেছে।
১০০ নং ওয়ার্ড, কলকাতা পৌরসংস্থা
ভূগোল
১০০ নং ওয়ার্ডটি রায়পুর মন্ডল পাড়া রোডের উত্তরে সীমানাযুক্ত; পূর্বে রাজা সুবোধ চন্দ্র মল্লিক রোড; টলির নালা দিয়ে দক্ষিণে; এবং পশ্চিমে নাকতলা রোড এবং খানপুর রোড।
পাটুলি মহিলা থানার এখতিয়ার রয়েছে দক্ষিণ শহরতলির বিভাগের অধীনে সমস্ত পুলিশ জেলার উপর, অর্থাৎ নেতাজি নগর, যাদবপুর, কসবা, রিজেন্ট পার্ক, বাঁশদ্রোণী, গড়ফা এবং পাটুলি।
জনসংখ্যা
ভারতের ২০১১ সালের আদমশুমারি অনুসারে, কলকাতা মিউনিসিপ্যাল কর্পোরেশনের ওয়ার্ড নং ১০০-এর মোট জনসংখ্যা ছিল 25,507, যার মধ্যে 12,386 (49%) পুরুষ এবং 13,121 (51%) মহিলা। 6 বছরের নিচে জনসংখ্যা ছিল 1,341 জন। ১০০ নং ওয়ার্ডে মোট শিক্ষিতের সংখ্যা ছিল 23,195 (৬ বছরের বেশি জনসংখ্যার 95.98%)।
নির্বাচন হাইলাইট
ওয়ার্ডটি একটি সিটি পৌর কর্পোরেশন কাউন্সিল নির্বাচনী এলাকা গঠন করে এবং এটি টালিগঞ্জ বিধানসভা কেন্দ্রর এর একটি অংশ।
লিম্বিক তন্ত্র
আবেগ, আচরণ, অনুপ্রেরণা, দীর্ঘ-মেয়াদী স্মৃতি, ও ঘ্রাণসহ বিভিন্ন প্রকার কার্যক্রম সম্পাদনায় লিম্বিক তন্ত্রের ভূমিকা রয়েছে। মানুষের আবেগতাড়িত ভূমিকা কেমন হবে তার একটি বড়ো অংশ নির্ধারিত হয় লিম্বিক তন্ত্রের কার্যক্রমের মাধ্যমে। এছাড়াও স্মৃতি গঠনেও এটি অত্যন্ত গুরুত্বপূর্ণ ভূমিকার রাখে।
এমিগড্যালয়েড নিউক্লিয়ার কমপ্লেক্স বা এমিগডালা, ম্যামিলারি বডি, স্ট্রিয়া মেডুলারি, এবং গাডেনের কেন্দ্রীয় ধূসর, পৃষ্ঠীয় ও প্রকোষ্ঠীয় নিউক্লাই নিয়ে লিম্বিক তন্ত্রের গঠন আদিকালি কাঠামো গঠিত হয়েছে। লিম্বিক তন্ত্র মূলত সংজ্ঞাবহ স্নায়ুতন্ত্র থেকে প্রাপ্ত তথ্যের মাধ্যমে নিম্ন ধারার আবেগীয় অনুভূতি প্রক্রিয়াকরণের কাজ করে। প্রক্রিয়া শেষে এই তথ্যাদি প্রায় ক্ষেত্রেই বিভিন্ন মস্তিষ্কের বিভিন্ন অংশে সরবরাহ করা হয়। এই অংশগুলোর মধ্যে টেলিএনসেফ্যালন থেকে ডাইএনসেফ্যালন হয়ে মেসএনসেফ্যালন পর্যন্ত অন্তর্ভুক্ত। যার মধ্যে প্রিফ্রন্টাল কর্টেক্স, সিঙ্গুলেট জাইরাস, লিম্বিক থ্যালামাস, হিপোক্যাম্পাস (প্যারাহিপোক্যাম্পাল জাইরাস ও সাবিকালাম), নিউক্লিয়াস এক্কামবেনস বা লিম্বিক স্ট্রিয়াটাম, হাইপোথ্যালামাসের অগ্রভাগ, প্রকোষ্ঠীয় টেগমেন্টাল অংশ, মধ্যমস্তিষ্কের রাফি নিউক্লাই, হাবেনুলার কমিসার, এন্টোরাইনাল কর্টেক্স, এবং অলফ্যাক্টরি বাল্ব অন্তর্ভুক্ত।
মানুয়েল বিদাল এরমোসা
মানুয়েল বিদাল এরমোসা (১৫ অক্টোবর ১৯০১ – ১৭ জুন ১৯৬৫) একজন স্পেনীয় ফুটবলার ছিলেন, যিনি গোলরক্ষক হিসেবে খেলতেন। ১৯২৭ সালের ২২শে মে তারিখে, তিনি স্তাদ ওলাঁপিক ইয়ভেস-ডু-মানোয়ারে ফ্রান্সের বিপক্ষে প্রীতি ম্যাচে তার ক্যারিয়ারের একমাত্র আন্তর্জাতিক ম্যাচ খেলেছিলেন; উক্ত ম্যাচে স্পেন ৪–১ গোলে জয়লাভ করেছিল। তিনি তার ক্যারিয়ারে অ্যাথলেটিক বিলবাও ফুটবল ক্লাব বার্সেলোনা, আতলেতিকো মাদ্রিদ এবং হিমনাস্তিকো এফসি (ভ্যালেন্সিয়া)-এর হয়ে খেলেছিলেন।।
জাবিহুল্লাহ মুজাহিদ
জাবিহুল্লাহ মুজাহিদ (, উচ্চারণ জাবিউল্লাহ বা ধাবি আল্লাহও হয়) আফগানিস্তান ইসলামি আমিরাতের একজন সরকারি মুখপাত্র ও তথ্য ও সম্প্রচার প্রতিমন্ত্রী। তিনি সুহাইল শাহীন এবং ইউসুফ আহমদীর সাথে দীর্ঘদিন ধরে তালেবানের মুখপাত্র হিসেবে কাজ করেছেন। তিনি প্রায়ই পূর্ব, উত্তর এবং মধ্য আফগানিস্তানে তালেবানের কার্যকলাপের বিষয়ে মন্তব্য করতেন। তিনি ২০২১ সালের ১৭ আগস্ট প্রকাশ্যে আসেন। এর পূর্বে তিনি ফোনকল, টেক্সট মেসেজ, ইমেইল, টুইটার এবং জিহাদি ওয়েবসাইটে পোস্টের মাধ্যমে তালেবানের পক্ষে সাংবাদিকদের সাথে নিয়মিত যোগাযোগ করতেন। তালেবান মুখপাত্র মুহাম্মদ হানিফকে গ্রেপ্তারের পর ২০০৭ সালের জানুয়ারিতে তাকে মুখপাত্র নিযুক্ত করা হয়।
বয়স ও প্রারম্ভিক জীবন
তিনি সেলফোনের মাধ্যমে এক সাক্ষাৎকারে নিজেকে বর্ণনা করেছেন। তিনি ২০০৮ সালে আফগানিস্তানে বসবাসকারী একজন মধ্যবয়সী পুরুষ বলে দাবি করেছিলেন। নিরাপত্তা জনিত কারণে তিনি ক্রমাগত ঘুরে বেড়ান এবং কোনও একক স্থানে বসবাস করেন নি। তিনি দাবি করেছিলেন ধর্মীয় শিক্ষায় তার স্নাতকোত্তর ডিগ্রি আছে, তবে তিনি দেশ বা প্রতিষ্ঠানের নাম উল্লেখ করেন নি। তালেবান সরকারের অধীনে তিনি সংস্কৃতি ও তথ্য মন্ত্রণালয়ে চাকরি করেন। ২০০৭ সালে তালেবানের মুখপাত্র হিসেবে নিযুক্ত হওয়ার আগে তিনি তালেবানদের সাথে যুদ্ধ করেছিলেন।
উত্তর কোরিয়ায় পর্নোগ্রাফি
উত্তর কোরিয়ায় পর্নোগ্রাফি কঠোরভাবে নিষিদ্ধ। পর্নোগ্রাফির দখল, উৎপাদন, বিতরণ এবং আমদানি করার মতো কাজের জন্য সরকার কঠোরশাস্তি প্রদান করে। তা সত্ত্বেও, দেশে পর্নোগ্রাফি ব্যাপকতা অনেক কারণ মানুষ গোপনে এটি আমদানি করে অথবা স্থানীয়ভাবে উৎপাদন করে।
১৯৯০-এর দশকের শেষের দিকে কিম জং-ইল যখন দেশের নেতা ছিলেন, তখন প্রথম অভিজাতদের মধ্যে এর দখল জনপ্রিয় হয়ে ওঠে। উচ্চ পদস্থ রাজনৈতিক এবং সামরিক কর্মকর্তারা পর্নোগ্রাফির সবচেয়ে সক্রিয় ভোক্তা ছিলেন। বর্তমানে সরকারের সঞ্চালন কমানোর প্রচেষ্টা করা সত্ত্বেও চীন-উত্তর কোরিয়া সীমান্তে প্রকাশ্যে পর্নোগ্রাফি বিক্রি করা হয়। উত্তর কোরিয়ায় প্রচলিত বেশিরভাগ পর্নোগ্ৰাফিক বিষয়বস্তু দেশের বাইরে উৎপাদিত হয়, এর একটি উল্লেখযোগ্য অংশ হচ্ছে চীনা বুটলেগ রেকর্ডিং। স্থানীয়ভাবে প্রযোজিত একটি পর্নোগ্রাফিক চলচ্চিত্রে সাধারণত নগ্ন বা স্বল্প পোশাক পরিহিত নারীদের সঙ্গীতের সাথে নাচানো হয়।
অভ্যাস
যৌনতা রক্ষণশীল উত্তর কোরিয়ার সংস্কৃতিতে সীমাবদ্ধ। কিছু বিরোধীরা বলেন যে দেশে যৌনশিক্ষার অভাবের ফলে তরুণরা পর্নোগ্রাফির মাধ্যমে যৌনতা সম্পর্কে জানতে ও শিখতে পারেন এবং প্রাপ্তবয়স্করা অল্প বয়সীদের চেয়ে কম পর্নোগ্রাফি দেখেন। পর্নোগ্রাফির প্রতি কেও আগ্রহ দেখানোর মানে সে দেশের গণ নজরদারি নেটওয়ার্কের আওতাধীন হতে পারে।
কালোবাজারে বিক্রি হওয়া পর্নোগ্রাফিক ম্যাগাজিন এবং চলচ্চিত্র "সেক্স-আর" (সেক্স সিডি-আর) নামে সিডি হিসেবে বিতরণ করা হয় এবং এর বেশিরভাগই নিম্নমানের ভিডিও যা চীন থেকে সস্তা বুটলেগ রেকর্ডিং থেকে আমদানি করা হয়। সস্তা বাজার ও বিতরণ পদ্ধতির কারণে এই খাতটি ক্রমাগতভাবে বিকশিত হচ্ছে। উদাহরণস্বরূপ, পিয়ংইয়ং-এর টঙ্গইল বাজারে অননুমোদিত পর্নোগ্রাফি বিক্রি হয়। চীন–উত্তর কোরিয়া সীমান্তে অশ্লীল চলচ্চিত্রের খোলাখুলি লেনদেন হয়। ধারণা করা হয় চাইনিজ পর্নোগ্রাফির সংস্পর্শে উত্তর কোরিয়ায় গর্ভপাতের সংখ্যা বেড়েছে।
পর্নোগ্রাফি দেখা ১৯৯০-এর দশকের শেষের দিকে দেশের অভিজাতদের মধ্যে ব্যাপক হয়ে ওঠে। এরপর, এই চর্চা অন্যান্য সামাজিক স্তরেও ছড়িয়ে পড়েছে। ঘরোয়া পর্নোগ্রাফিক কাজ সাধারণত নগ্ন বা বিকিনি পরা উত্তর কোরিয়ার নারীদের সঙ্গীতের সাথে নাচতে দেখা যায়। সাহিত্য ও শিল্প প্রকাশনা কোম্পানি দলীয় কর্মকর্তাদের ব্যবহারের জন্য গোপনে একটি পর্নোগ্রাফিক বই লিসেন্টিয়াস স্টোরিজ প্রকাশ করে। ২০০০ সালে কোরিয়ান সেন্ট্রাল ব্রডকাস্টিং কমিটি কর্মকর্তাদের জন্য একটি পর্নোগ্রাফিক ভিডিওটেপ প্রকাশ করে। আমদানিকৃত পর্নোগ্রাফি এখন মূলত ঘরোয়া পর্নোগ্রাফিকে প্রতিস্থাপন করেছে। রাজনৈতিক এবং সেনাবাহিনীর অভিজাতরা পর্নোগ্রাফির সবচেয়ে সক্রিয় ভোক্তা। ২০০৭ সালে এক ঘণ্টার জন্য একটি পর্নো সিডির ভাড়া ছিল ২,০০০ উত্তর কোরিয়ান এবং মাধ্যমিক বিদ্যালয়গুলো তাদের নিয়মিত গ্ৰাহক ছিল। ১৯৯৫ সালে একটি পর্নোগ্রাফিক চলচ্চিত্র ৮০ ডলারে বিক্রি করা হতো। সাম্প্রতিক বছরগুলোতে, সরবরাহের বৃদ্ধির কারণে দাম নাটকীয়ভাবে কমে গেছে, একজন চীনা পাচারকারী বলছে যে সে নিয়মিত বিনামূল্যে পর্ণ সরবরাহ করে যারা পাইরেটেড কে-ড্রামা কেনে।
দক্ষিণ কোরিয়ার পর্নোগ্রাফিক চলচ্চিত্র এদেশে পাচার করা হয়। দক্ষিণ কোরিয়া থেকে উত্তরে পাঠানো প্রোপাগান্ডা বেলুনগুলোতে উত্তর কোরিয়ার সৈন্যদের কাছে আবেদন করার জন্য যৌন সুস্পষ্ট উপাদান ও দেখানো হয়। কেন্দ্রীয় গোয়েন্দা সংস্থার অপারেশন অধিদপ্তরের একজন প্রবীণ হেনরি এ. ক্রাম্পটন ব্যাখ্যা করেছেন যে তিনি "উত্তর কোরিয়ার এমন কোন কূটনীতিকের সাথে দেখা করেননি, যিনি পর্ণ চান নি, হয় ব্যক্তিগত ব্যবহার বা পুনঃবিক্রয়ের জন্য।"
আইন
গণতান্ত্রিক গণপ্রজাতন্ত্রী কোরিয়ার ফৌজদারী আইন অনুযায়ী: "যে ব্যক্তি অনুমোদন ছাড়া, আমদানি, বিতরণ বা অবৈধভাবে সঙ্গীত, নাচ, অঙ্কন, ছবি, বই, ভিডিও রেকর্ডিং বা ইলেকট্রনিক মিডিয়া যা ক্ষয়, কার্নাল বা নোংরা বিষয়বস্তুপ্রতিফলিত করে তাকে দুই বছরের কম সময়ের জন্য স্বল্পমেয়াদী স্বশ্রম কারাদণ্ড প্রদান করা হবে। যে সব ক্ষেত্রে ব্যক্তি গুরুতর অপরাধ করে, সেক্ষেত্রে তাকে পাঁচ বছরের কম সময়ের জন্য স্বশ্রম কারাদণ্ড প্রদান করা হবে। যে সব ক্ষেত্রে এই ধরনের ব্যক্তি যৌন ভিডিও রেকর্ডিং আমদানি, রাখে বা বিতরণ করে, সেক্ষেত্রে পাঁচ বছরের বেশি সময় ধরে এবং দশ বছরের কম সময়ের জন্য স্বশ্রম কারাদণ্ড করা হবে।"
আইনটি সুনির্দিষ্ট করে যে এই জাতীয় উপাদানগুলো দেখাও অবৈধ: "যে ব্যক্তি সঙ্গীত, নাচ, অঙ্কন, ছবি, বই, ভিডিও রেকর্ডিং বা ইলেকট্রনিক মিডিয়া দেখে বা শোনে যা ক্ষয়সংস্কৃতির অন্তর্ভুক্ত, সে দু'বছরের কম সময়ের জন্য স্বল্পমেয়াদী স্বশ্রম কারাদণ্ডের শাস্তি পাবে। যে সব ক্ষেত্রে ব্যক্তি গুরুতর অপরাধ করে, সেক্ষেত্রে তাকে পাঁচ বছরের কম সময় ধরে স্বশ্রম কারাদণ্ডের মাধ্যমে শাস্তি প্রদান করা হবে।।"
রাষ্ট্রের নিরাপত্তা বিভাগকে অবৈধ ভাবে পর্নোগ্রাফিক সামগ্রী আমদানি পর্যবেক্ষণের দায়িত্ব দেওয়া হয়। অবৈধ আমদানির সাথে জড়িত থাকার ফলে অপরাধীকে ১০ থেকে ১৫ বছর ধরে কিওহাওয়াসো (পুনঃশিক্ষা শিবিরে) পাঠানো হয়। ২০১৩ সালের শেষদিকে পর্নোগ্রাফি দেখার বা বিতরণের অভিযোগে অভিযুক্ত বেশ কয়েকজন ব্যক্তির ফাঁসি কার্যকর করা হয়েছিল। পর্যটকদের জন্য দেশের অভ্যন্তরে পর্নোগ্রাফি আনাই অবৈধ। দেশ থেকে "যৌনতা এবং প্রাপ্তবয়স্ক ওয়েবসাইটগুলোতে" প্রবেশ অবরুদ্ধ করা হয়েছে, তবে অতীতে পিতঙ্গিয়াংয়ে বসবাসকারী বিদেশীদের মধ্যে পর্নোগ্রাফির বিটটোরেন্ট ডাউনলোড শনাক্ত করা হয়েছে। একইভাবে, চীনের সীমান্তের নিকটে বসবাসরত উত্তর কোরিয়ানরা পর্নোগ্রাফিক সাইটগুলি প্রবেশ করতে করতে চাইনিজ সিম কার্ডযুক্ত সজ্জিত মোবাইল ফোন ব্যবহার করে।
২০১৩ সালে যখন কিম জং-উনের চাচা জাং সং-থাইকের মৃত্যুদণ্ড কার্যকর করা হয়, তখন তার অপরাধের মধ্যে পর্নোগ্রাফি বিতরণ গণনা করা হয়।
উত্তর কোরিয়া শিশু, শিশু পতিতাবৃত্তি এবং শিশু পর্নোগ্রাফি বিক্রির ঐচ্ছিক প্রোটোকল অনুমোদন করেছে, কিন্তু শিশু পর্নোগ্রাফির জন্য সুনির্দিষ্ট কোন আইন প্রণয়ন করেনি।
খুন
থাম্ব|১৮৯৭ সালে আলফ্রেড চার্চ দ্বারা গ্রীক ট্র্যাজেডিয়দের আগামেমনন খুনের গল্পগুলির একটি ঘটনার অঙ্কন খুন বলতে অন্য আরেক মানুষকে বিচার বহির্ভূতভাবে বা বৈধ অজুহাতে, বিশেষ করে সাথে আক্রোশ থেকে পূর্বকল্পিত ভাবে বেআইনিভাবে জীবন নেয়া বা হত্যা করারে বুঝায়।
বেশিরভাগ সমাজই খুনকে অত্যন্ত গুরুতর অপরাধ হিসাবে বিবেচনা করে এবং একমত যে, খুনে দোষী সাব্যস্ত হওয়া ব্যক্তিকে প্রতিরোধ, পুনর্বাসন বা অক্ষম করার বা প্রতিশোধের উদ্দেশ্যে কঠোর শাস্তি প্রদান করা উচিত। অধিকাংশ দেশে, একজন ব্যক্তি খুনি সাব্যস্ত সাধারণত একটি দীর্ঘমেয়াদী জেল, যাবজ্জীবন কারাদণ্ড; এবং কিছু ঘটনায় মৃত্যুদণ্ড কার্যকর করা হতে পারে।
আধুনিক ইংরেজি শব্দ "murder" এর অর্থ প্রোটো-ইন্দো-ইউরোপীয় "mrtro" থেকে এসেছে যার অর্থ "মারা যাওয়া"। মধ্য ইংরেজি ইংলিশ মর্ড্রে অ্যাংলো-স্যাক্সন মুরোর এবং প্রাচীন ফরাসি খুনের একটি বিশেষ্য। মধ্য ইংরেজি ইংলিশ মর্ড্রে অ্যাংলো-স্যাক্সন মাইর্ডিয়ান এবং মধ্য ইংরেজি বিশেষ্য এর ক্রিয়াপদ।
বাংলা শব্দ খুন ফার্সি খূন্ (جو ن) হতে বাংলায় এসেছে।
সংজ্ঞা
বাংলাদেশ দণ্ডবিধি ধারা-৩০০: খুনের সংজ্ঞা-খুন বলতে কোন ব্যক্তি অপর কোন ব্যক্তিকে উচ্ছাকৃতভাবে, ব্যক্তিগত আক্রোশবশত-কিংবা কোন হীন উদ্দেশ্য চরিতার্থ করার জন্য পূর্ব পরিকল্পিতভা: উক্ত অপর ব্যক্তিকে হত্যা করে তবে তাকে খুন বলা হয়। ব্যতিক্রান্ত ক্ষেত্রসমূহ ব্যতীত অপরাধজনক নরহত্যাকে খুন বলে গণ্য হবে।
ঐতিহাসিক এবং ধর্মীয় মনোভাব
থাম্ব|211x211পিক্সেল| একাদশ শতকের গোড়ার দিকে এক ভ্রমণকারীকে [[ঠগি|শ্বাসরোধ করে খুন করা হচ্ছে। ]] আব্রাহামিক ধর্মে প্রথম খুন সংঘঠিত হয় কেইন কৃতক তার ভাই এবলকে ইষায় খুন করার মাধ্যমে।
কুরআন অনুসারে ইসলামে সবচেয়ে বড় পাপ হল এমন কোন মানুষকে হত্যা করা যিনি কোনও দোষ করেন নি। "এই কারণেই বনি ইসরাইলিদের এই বিধান দিলাম যে নরহত্যা অথবা পৃথিবীতে ধ্বংসাত্মক কার্যকলাপ করার কারণ ব্যতীত যদি কেউ কাউকে হত্যা করে সে যেন দুনিয়ার সকল মানুষকেই হত্যা করল। যদি কেউ একটি প্রাণ রক্ষা করে সে যেন সকল মানুষের প্রাণ রক্ষা করলো। অতপর যদিও তাদের নিকট আমার রাসূলগণ স্পষ্ট প্রমাণসহ এসেছিল এরপরও তাদের মধ্যে অনেকেই সীমালঙ্ঘনকারীই থেকে গেল।"কুুুরআন ৫:৩২
অন্য সূরার একটি আয়াতে বলা হয় "এবং যারা আল্লাহর সাথে অন্য উপাস্যের এবাদত করে না, আল্লাহ যার হত্যা অবৈধ করেছেন, সঙ্গত কারণ ব্যতীত তাকে হত্যা করে না এবং ব্যভিচার করে না,-যারা একাজ করে, তারা শাস্তির সম্মুখীন হবে।"
আব্দুস সাত্তার (ঝিনাইদহের রাজনীতিবিদ)
আব্দুস সাত্তার বাংলাদেশের ঝিনাইদহ জেলার রাজনীতিবিদ ও ঝিনাইদহ-৪ আসনের সাবেক সংসদ সদস্য।
প্রাথমিক জীবন
আব্দুস সাত্তার ঝিনাইদহে জন্মগ্রহণ করেন।
রাজনৈতিক জীবন
আব্দুস সাত্তার ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে ঝিনাইদহ-৪ আসন থেকে সংসদ সদস্য নির্বাচিত হন।
নুরুল আলম চৌধুরী
নুরুল আলম চৌধুরী একজন বাংলাদেশি রাজনীতিবিদ, কূটনীতিক ও মুক্তিযোদ্ধা ছিলেন। তিনি জাতীয় সংসদে দুইবার সাংসদ হিসেবে নির্বাচিত হয়েছিলেন। ২০১০ সালে তাকে ওমানে বাংলাদেশি রাষ্ট্রদূত হিসেবে নিযুক্ত করা হয়েছিল। এছাড়া, তিনি রূপালী ব্যাংকের পরিচালক হিসেবে নিযুক্ত হয়েছিলেন।
প্রারম্ভিক জীবন ও শিক্ষা
নুরুল আলম চৌধুরী ১৯৪৫ সালের মে মাসের ২১ তারিখে চট্টগ্রাম জেলার ফটিকছড়ি উপজেলার লেলাং ইউনিয়নের গোপালঘাটা গ্রামে জন্মগ্রহণ করেন। তার পিতার নাম মতিউর রহমান চৌধুরী ও মাতার নাম ওয়াইজুন্নেছা চৌধুরী।
নুরুল আলম চৌধুরী ১৯৬১ সরকারি মুসলিম উচ্চ বিদ্যালয় থেকে এসএসসি পাশ করার পর চট্টগ্রাম কলেজে ভর্তি হন। এরপর ১৯৬৪ সালে তিনি চট্টগ্রাম বিশ্ববিদ্যালয়ের ইতিহাস বিভাগে ভর্তি হন। তিনি ছিলেন চট্টগ্রাম বিশ্ববিদ্যালয়ের প্রথম ব্যাচের ছাত্র। তিনি ছাত্রলীগের চট্টগ্রাম বিশ্ববিদ্যালয় শাখার প্রতিষ্ঠাতা সাধারণ সম্পাদক ছিলেন। ১৯৬৯ সালে তিনি সেখান থেকে এমএ পাস করেন।
কর্মজীবন
হামিদুর রহমান শিক্ষা কমিশনের বিরুদ্ধে প্রতিবাদে অংশ নেওয়ায় জেল খাটতে হয়েছিল তাকে। পরে তিনি মুক্তি পান।
নুরুল আলম চৌধুরী এমএ পাস করার পর ফতেহাবাদ কলেজে কিছুদিন অবৈতনিক শিক্ষক হিসেবে শিক্ষকতা করেছিলেন। ১৯৭১ সালে মুক্তিযুদ্ধে অংশ নিয়েছিলেন তিনি। তিনি ভারতের বাগাফা ক্যাম্প থেকে প্রশিক্ষণ লাভ করেছিলেন।
তিনি ১৯৭৩ সালে বিসিএস পরীক্ষায় উত্তীর্ণ হলেও সরকারি চাকরিতে যোগদানের পরিবর্তে বঙ্গবন্ধুর পরামর্শে রাজনীতিতে যোগদান করেন। ১৯৭৩ সালে ২৭ বছর বয়সে তিনি চট্টগ্রাম-৪ এর সাংসদ হিসেবে নির্বাচিত হন। তিনি ছিলেন প্রথম জাতীয় সংসদের সর্বকনিষ্ঠ সাংসদ।
১৯৭৫ সালে বঙ্গবন্ধু হত্যাকাণ্ডের প্রতিবাদ করার পর তাকে কারান্তরীণ করা হয়েছিল। এরপর, ১৯৮৬ সালে তিনি আবারো  চট্টগ্রাম-৪ এর সাংসদ হিসেবে নির্বাচিত হন। ১৯৯৭ সালে তিনি রূপালী ব্যাংকের পরিচালক হিসেবে নিযুক্ত হন। ২০১০ সালে তিনি ওমানে বাংলাদেশি রাষ্ট্রদূত হিসেবে নিযুক্ত হন।  তিনি চট্টগ্রাম  বিশ্ববিদ্যালয় রেজিস্টারড গ্রাজুয়েট সমিতির চেয়ারম্যান ছিলেন। এছাড়া তিনি বাংলাদেশ রেডক্রিসেন্ট সোসাইটি, চট্টগ্রাম প্রেস ক্লাবের আজীবন দাতা সদস্য, ঢাকাস্থ চট্টগ্রাম সমিতি, পরিবার পরিকল্পনা সমিতিসহ চট্টগ্রাম ও ফটিকছড়ির বিভিন্ন শিক্ষা, ধর্মীয় ও সামাজিক সংগঠনের সাথে জড়িত ছিলেন।
ব্যক্তিগত জীবন
তিনি রোজী আলমের সাথে বিবাহবন্ধনে আবদ্ধ হয়েছিলেন। তাদের দুই পুত্র ও এক কন্যা ছিল।
থিরুশ কামিনি
মুরুগেসান ডিকেশশাঙ্কর থিরুশ কামিনি (திருஸ் காமினி; জন্ম: ৩০ জুন, ১৯৯০) তামিলনাড়ুর চেন্নাইয়ে জন্মগ্রহণকারী প্রথিতযশা ভারতীয় প্রমিলা আন্তর্জাতিক ক্রিকেটার। ভারত ক্রিকেট দলের অন্যতম সদস্য তিনি। দলে তিনি মূলতঃ বামহাতি ব্যাটসম্যান হিসেবে খেলে থাকেন। এছাড়াও, ডানহাতে লেগ ব্রেক বোলিংয়ে পারদর্শী তিনি। ঘরোয়া ক্রিকেটে তামিলনাড়ু মহিলা দলের প্রতিনিধিত্ব করছেন। এছাড়াও, রেলওয়েজের পক্ষে লিস্ট এ ক্রিকেটে অংশ নিচ্ছেন থিরুশ কামিনি। ভারত দলের পক্ষে এ পর্যন্ত ২টি টেস্ট ও ৩৮টি একদিনের আন্তর্জাতিকে অংশগ্রহণ করেছেন।
প্রারম্ভিক জীবন
ছয় বছর বয়স থেকেই ক্রিকেটের প্রতি তার সুগভীর ভালোবাসা লক্ষ্য করে বাবা তাকে প্রশিক্ষণ দিতে শুরু করেন। আট বছর বয়সে তামিলনাড়ু অনূর্ধ্ব-১৬ রাজ্য দলে অংশ নেন। এরপর ১০ বছর বয়সে রাজ্য দলে বড়দের সাথে খেলতে থাকেন। ১৫ বছর বয়সে ভারতের অনূর্ধ্ব-২১ দলের সদস্যরূপে পাকিস্তান সফরে যান ও খেলার সেরা খেলোয়াড়ের পুরস্কার পান। ১৬ বছর বয়সে ভারতের প্রতিনিধিত্ব করেন ও অংশগ্রহণকৃত প্রথম প্রতিযোগিতায় সিরিজের সেরা খেলোয়াড়ের মর্যাদা পান। ২০০৭ সালে অ্যালান বর্ডার-গাভাস্কার বৃত্তিপ্রাপক হন ও অস্ট্রেলিয়ার ব্রিসবেনে সেন্টার অব এক্সিলেন্সে প্রশিক্ষণের উদ্দেশ্যে গমন করেন।
খেলোয়াড়ী জীবন
১৩ আগস্ট, ২০১৪ তারিখে ইংল্যান্ডের বিপক্ষে তার টেস্ট ক্রিকেটে অভিষেক ঘটে। ২০১৪ সালে দক্ষিণ আফ্রিকার বিপক্ষে অনুষ্ঠিত টেস্টে ৪৩০ বলে ১৯২ রান তুলে দ্বিতীয় সর্বোচ্চ রান সংগ্রাহক হওয়াসহ যে-কোন ভারতীয় মহিলা হিসেবে দক্ষিণ আফ্রিকার বিপক্ষে সর্বোচ্চ রান তুলেন।
২০১৭ সালে শ্রীলঙ্কার কলম্বোয় অনুষ্ঠিত আইসিসি মহিলা বিশ্বকাপ বাছাইপর্বের প্রতিযোগিতায় আয়ারল্যান্ডের বিপক্ষে নিজস্ব সেরা ১১৩ রান তুলেন ১৯৪ বল মোকাবেলা করে। এরফলে যে-কোন ভারতীয় মহিলা হিসেবে প্রথমবারের মতো বিশ্বকাপের বাছাইপর্বে সেঞ্চুরি করার গৌরব অর্জন করেন।
অর্জনসমূহ
একমাত্র মহিলা ক্রিকেটার হিসেবে তিনবার বর্ষসেরা বিসিসিআই পুরস্কারের অধিকারীনি হন। ২০০৭-০৮ মৌসুমে বর্ষসেরা কনিষ্ঠ খেলোয়াড়, ২০০৯-১০ ও ২০১২-১৩ মৌসুমের বর্ষসেরা জ্যেষ্ঠ খেলোয়াড় হন তিনি। বর্তমানে তিনি বিসিসিআইয়ের প্রথম স্তরের খেলোয়াড় হিসেবে চুক্তিবদ্ধ হয়েছেন।
আল-কান্দারি
আল কান্ডারি পরিবার কুয়েতের একটি বড় পরিবার। তারা সুন্নি মুসলিম লারেস্তানি বংশের। আল কান্ডারি পরিবার কোনো উপজাতি নয়; যেহেতু প্রতিটি পরিবারের বিভিন্ন পূর্বপুরুষ থাকতে পারে। তাই আল কান্ডারি পরিবার হল একটি বিশাল পরিবার যার বিভিন্ন উপ-পরিবার রয়েছে বা আল কান্ডারি পরিবারের সাথে ঘনিষ্ঠভাবে সম্পর্কিত পরিবার।
পরিবারের উল্লেখযোগ্য সদস্যদের মধ্যে এখন রয়েছে কুয়েত জাতীয় পরিষদের সদস্য মোহাম্মদ আল-কান্দারি; আনাস আল কান্দারি, একজন জঙ্গি যিনি ফাইলাকা দ্বীপে মার্কিন যুক্তরাষ্ট্রের মেরিনদের সাথে যুদ্ধ করতে গিয়ে মারা গেছেন; এবং আবদুল্লাহ কামেল আল কান্দারি এবং ফয়েজ আল কান্দারি, দুই কুয়েতি যারা মানবিক সহায়তা প্রদানের জন্য আফগানিস্তানে ভ্রমণ করেছেন বলে দাবি করেছেন, যাদের নাম, বা "পরিচিত উপনাম" পাওয়া গেছে বলে আংশিকভাবে গুয়ানতানামো বে বন্দিশিবিরে পাঠানো হয়েছিল। একটি "৩২৪ নামের তালিকা" বিশ্লেষক সন্দেহজনক পাওয়া গেছে. গুয়ানতানামো সামরিক কমিশনের সামনে অভিযোগের মুখোমুখি হওয়া দুই ডজন গুয়ানতানামো বন্দীর মধ্যে ফয়েজ আল কান্ডারি ছিলেন।
আব্দুল্লাহ কামেল আল কান্ডারীকে ৯ সেপ্টেম্বর, ২০০৬ তারিখে কুয়েতে প্রত্যাবর্তন করা হয়। তাকে প্রত্যাবাসন করার পর কুয়াতিতে অভিযোগের সম্মুখীন হন, এবং খালাস পান।
কম্পিউটার সম্পর্কিত চলচ্চিত্রের তালিকা
এই কম্পিউটার সম্পর্কিত চলচ্চিত্রের তালিকা যেসব চলচ্চিত্রের কাহিনী তৈরিতে কম্পিউটার কেন্দ্রীয় ভূমিকা পালন করেছে।
শহিদুর রহমান
শহিদুর রহমান শহিদ (জন্ম: ১ জানুয়ারি, ১৯৬৩) চট্টগ্রামে জন্মগ্রহণকারী প্রথিতযশা সাবেক বাংলাদেশী আন্তর্জাতিক ক্রিকেটার। বাংলাদেশ ক্রিকেট দলের পক্ষে ১৯৮৫-৮৬ সময়কালে আন্তর্জাতিক ক্রিকেট অঙ্গনে প্রতিনিধিত্ব করেছেন। ঘরোয়া প্রথম-শ্রেণীর ক্রিকেটে আবাহনী লিমিটেড ক্রিকেট দলে খেলেছেন শহিদুর রহমান। দলে তিনি মূলতঃ শীর্ষসারির ব্যাটসম্যানরূপে ডানহাতে ব্যাটিং করতেন। এছাড়াও দলের প্রয়োজনে ডানহাতে অফ ব্রেক বোলিংয়ে অংশ নিতেন।
খেলোয়াড়ী জীবন
ইংল্যান্ডে অনুষ্ঠিত ১৯৮৬ সালে তৎকালীন টেস্ট বহির্ভূত দেশগুলোর অংশগ্রহণে আইসিসি ট্রফি প্রতিযোগিতায় অংশ নেন। জিম্বাবুয়ের বিপক্ষে প্রথম খেলতে নামেন। জিম্বাবুয়ের পর্বতসম ৩১৫ রানের জয়ের লক্ষ্যমাত্রায় নেমে বাংলাদেশ ১৭১ রানে অল-আউট হয়। খেলায় তিনি ১৪ রান করেছিলেন। পরের খেলায় কেনিয়ার বিপক্ষে ১৪৪ রানে ইনিংস শেষ করে। ৩ রান করলেও বাংলাদেশ দল নাটকীয়ভাবে নিম্নমূখী দলীয় সংগ্রহের খেলায় ৯ রানে জয় পেয়েছিল।
১৯৮৬ সালে দুইটি একদিনের আন্তর্জাতিকে অংশ নেয়ার সৌভাগ্য হয় তার। বাংলাদেশের ক্রিকেটের ইতিহাসে প্রথম ওডিআইয়ে সর্বোচ্চ রান সংগ্রাহকের ভূমিকায় অবতীর্ণ হয়েছিলেন। ৩১ মার্চ, ১৯৮৬ তারিখে মোরাতুয়ার টাইরোন ফার্নান্দো স্টেডিয়ামে জন প্লেয়ার গোল্ড লীফ ট্রফি প্রতিযোগিতায় পাকিস্তানের বিপক্ষে তার ওডিআই অভিষেক ঘটে। খেলায় চার নম্বরে ব্যাটিংয়ে নেমে তিনি ৬০ বল মোকাবেলা করে ৩৭ রান দলের সর্বোচ্চ রান সংগ্রহকারী ছিলেন। তবে, ওয়াসিম আকরাম, ইমরান খান ও আব্দুল কাদিরের ন্যায় খ্যাতনামা বোলারের বিপরীতে যথাযথভাবে রুখে না দাড়ানোয় বাংলাদেশ দল ৯৪ রানে অল-আউট হয়ে যায়।
এরপর ২ মার্চ, ১৯৮৬ তারিখে ক্যান্ডির অ্যাসগিরিয়া স্টেডিয়ামে স্বাগতিক শ্রীলঙ্কার বিপক্ষে মাঠে নামেন। এ খেলায় পাঁচ নম্বরে ব্যাটিংয়ে নেমে ২৫ রানে প্যাভিলিয়নের পথে পা বাড়ান। বাংলাদেশ ১৩১ রানে আউট হলে শ্রীলঙ্কা ৭ উইকেটে জয় পায়।
অবসর
১৯৮৫-৮৬ মৌসুমের পর তাকে আর কোন আন্তর্জাতিক খেলায় অংশগ্রহণ করতে দেখা যায়নি।
সাফ চ্যাম্পিয়নশিপ
সাফ চ্যাম্পিয়নশিপ (SAFF Championship; সাউথ এশিয়ান ফুটবল ফেডারেশন চ্যাম্পিয়নশিপ অথবা দক্ষিণ এশীয় ফুটবল ফেডারেশন চ্যাম্পিয়নশিপ নামে পরিচিত) হচ্ছে একটি প্রাথমিক ফুটবল প্রতিযোগিতা, যেখানে দক্ষিণ এশীয় ফুটবল ফেডারেশনের (সাফ) সদস্যপ্রাপ্ত পুরুষদের জাতীয় ফুটবল দলগুলো প্রতিযোগিতা করে। এই প্রতিযোগিতায় বিজয়ী দল দক্ষিণ এশীয় চ্যাম্পিয়নের খেতাব অর্জন করে। এই প্রতিযোগিতাটি প্রথম আসর ১৯৯৩ সালে অনুষ্ঠিত হয়েছে। এটি মূলত সার্ক গোল্ড কাপ নামে পরিচিত ছিল, অতঃপর ১৯৯৫ সালে দক্ষিণ এশীয় গোল্ড কাপ, ১৯৯৭ সালে সাফ গোল্ড কাপ এবং ২০০৮ সালে বর্তমান নামে পরিবর্তন করা হয়েছে।
এপর্যন্ত ১৩টি সাফ চ্যাম্পিয়নশিপ প্রতিযোগিতায় সর্বমোট ৫টি জাতীয় দল শিরোপা জয়লাভ করেছে: ভারত ৮টি করে শিরোপা জয়লাভ করেছে, মালদ্বীপ ২টি এবং বাংলাদেশ, আফগানিস্তান এবং শ্রীলঙ্কা একটি করে শিরোপা জয়লাভ করেছে। আজ পর্যন্ত, ভারত এই প্রতিযোগিতার ইতিহাসে একমাত্র দল হিসেবে টানা দুইবার শিরোপা জয়লাভ করেছে; ভারত প্রথমবার ১৯৯৭ সালে শিরোপা জয়লাভ করার পর পুনরায় ১৯৯৯ সালে শিরোপা জয়লাভ করেছিল, অতঃপর ভারত ২০০৯ সালে শিরোপা জয়লাভ করার পর পুনরায় ২০১১ সালে শিরোপা জয়লাভ করার মাধ্যমে দ্বিতীয়বারের মতো টানা দুইবার শিরোপা জয়লাভ করেছিল।
সর্বশেষ আসরটি ২০২১ সালে মালদ্বীপে আয়োজন করা হয়েছে; মালের মালদ্বীপ জাতীয় ফুটবল স্টেডিয়ামে আয়োজিত ফাইনালে ভারত নেপালকে ৩–০ গোলের ব্যবধানে পরাজিত করে ২০১৫ সালের পর প্রথম, এই প্রতিযোগিতার ইতিহাসে অষ্টমবারের মতো শিরোপা জয়লাভ করেছে।
ইতিহাস
বর্তমানে যে সকল দেশ এই প্রতিযোগিতায় অংশগ্রহণ করে, তারা হলো: বাংলাদেশ, ভুটান, ভারত, মালদ্বীপ, নেপাল, পাকিস্তান এবং শ্রীলঙ্কা। এই প্রতিযোগিতাটি প্রতি দুই বছর অন্তর অনুষ্ঠিত হয়। আফগানিস্তান ২০০৫ সালে সাফে যোগদান করেছিল, তবে ২০১৫ সালে তারা দক্ষিণ এশীয় ফুটবল ফেডারেশন ত্যাগ করে মধ্য এশীয় ফুটবল অ্যাসোসিয়েশনের (সিএএফএ) প্রতিষ্ঠাতা সদস্য হয়েছে।
১৯৯৩ সালে পাকিস্তানের লাহোরে দক্ষিণ এশীয় ফুটবল ফেডারেশন (সাফ) চ্যাম্পিয়নশিপ তার যাত্রা শুরু করেছে, যা তার অগ্রদূত দক্ষিণ এশীয় আঞ্চলিক সহযোগিতা সংস্থা (সার্ক) গোল্ড কাপে বিবর্তিত হয়েছে। প্রতিষ্ঠার পর থেকে, এই দ্বিবার্ষিক প্রতিযোগিতা খেলার আঞ্চলিক উন্নয়নের মাধ্যমে দক্ষিণ এশিয়ার প্রধান ফুটবল প্রতিযোগিতায় পরিণত হয়েছে। ফিফা থেকে বাংলাদেশ ফুটবল ফেডারেশনের বরখাস্তের কারণে ২০০১ সালের অক্টোবর/নভেম্বর মাস থেকে ২০০২ সালের জানুয়ারি/ফেব্রুয়ারি পর্যন্ত প্রথম সাফ চ্যাম্পিয়নশিপ ২০০১ স্থগিত করা হয়েছিল; অবশেষে ২০০৩ সালে প্রতিযোগিতার উক্ত আসরটি অনুষ্ঠিত হয়েছে।
কোভিড-১৯ এর বৈশ্বিক মহামারীর কারণে এই প্রতিযোগিতার ২০২১ সালের আসরটি দুইবার স্থগিত করা হয়েছিল, যা পরবর্তীকালে ২০২১ সালের অক্টোবর মাসে আয়োজনের জন্য নির্ধারণ করা হয়েছে।
পরিসংখ্যান
180px|থাম্ব|ডান|[[২০০৮ সাফ চ্যাম্পিয়নশিপ|২০০৮ সাফ চ্যাম্পিয়নশিপের শিরোপা হাতে মালদ্বীপীয় ফুটবলার ইব্রাহিম ফাজিল]]
ইমতিয়াজ সুলতান জিতু
ইমতিয়াজ সুলতান জিতু (জন্ম: ১০ ফেব্রুয়ারি ১৯৯০; ইমতিয়াজ সুলতান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ব্রাদার্স ইউনিয়ন এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেলে থাকেন।
২০০৭–০৮ মৌসুমে, বাংলাদেশী ক্লাব চট্টগ্রাম আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০০৮–০৯ মৌসুমে তিনি চট্টগ্রাম মোহামেডানে যোগদান করেছেন। চট্টগ্রাম মোহামেডানেও ১ মৌসুম অতিবাহিত করার পর তিনি ফরাশগঞ্জের সাথে চুক্তি স্বাক্ষর করেছেন। পরবর্তীকালে, তিনি ঢাকা আবাহনী, ঢাকা মোহামেডান, মুক্তিযোদ্ধা সংসদ, ব্রাদার্স ইউনিয়ন এবং শেখ জামালের হয়ে খেলেছেন। ২০২১–২২ মৌসুমে, তিনি ব্রাদার্স ইউনিয়ন হতে পুনরায় ঢাকা আবাহনীতে যোগদান করেছেন।
২০১০ সালে, জিতু বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত মাত্র ১টি ম্যাচে অংশগ্রহণ করেছেন।
প্রারম্ভিক জীবন
ইমতিয়াজ সুলতান জিতু ১৯৯০ সালের ১০শে ফেব্রুয়ারি তারিখে বাংলাদেশের চট্টগ্রামে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
জিতু বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১০ সালের ৭ই নভেম্বর তারিখে তিনি ২০১০ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ২টি ম্যাচে অংশগ্রহণ করেছেন।
২০১০ সালের ১০ই ফেব্রুয়ারি তারিখে, মাত্র ২০ বছর ৯ দিন বয়সে, জিতু মিয়ানমারের বিরুদ্ধে ২০১০ এএফসি চ্যালেঞ্জ কাপের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৯তম মিনিটে মধ্যমাঠের খেলোয়াড় এনামুল হকের বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ২–১ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে জিতু মাত্র ১টি ম্যাচে অংশগ্রহণ করেছেন।
ডক্টর (উপাধি)
ডক্টর এমন শিক্ষায়তনিক উপাধি যা একই রকম বানান এবং একইরকম অর্থ লাতিন শব্দ থেকে উদ্ভূত৷ শব্দটি মূলত লাতিন ক্রিয়া "ডকরে "[dɔˈkeːrɛ] (যার মানে - শেখানোর জন্য') এর একটি অভিজাত বিশেষ্য। যা ১৩-শতকের পর থেকে যখন প্রথম ডক্টরেটস বোলগনা বিশ্ববিদ্যালয় এবং প্যারিস বিশ্ববিদ্যালয়ে ভূষিত করা হয়। এটি ইউরোপে একাডেমিক উপাধি হিসাবে ব্যবহৃত হচ্ছে। ইউরোপীয় বিশ্ববিদ্যালয়গুলি এই নামে প্রতিষ্ঠিত হবার পর থেকে, এই উপাধির ব্যবহার বিশ্বজুড়ে ছড়িয়ে পড়েছে। এটি ডক্টরেট (যেমন পিএইচডি) প্রাপ্ত ব্যক্তির উপাধি হিসাবে ব্যবহৃত হয়। তবে বিশ্বের অনেক জায়গায় এটি চিকিৎসকেরা এটি ব্যবহার করেন। ডক্টরাল-স্তরের ডিগ্রিধারী ব্যক্তি না হলেও ব্যবহার করে থাকেন৷
উৎপত্তি
ডক্টরেট (লাতিন: doceō, lit. অর্থ 'আমি পড়াই') মধ্যযুগীয় ইউরোপে একটি মধ্যযুগীয় বিশ্ববিদ্যালয়ে পড়ানোর লাইসেন্স হিসাবে উৎপত্তি হয়েছিল। এর লাতিন বানান হলো লাইসেন্সিয়ানা ডসেন্ডি। "ডক্টর" শব্দটি যখন প্রেরিতদের বোঝায় তখন এর মূলগুলো প্রাথমিক গির্জার সাথে শনাক্ত করা যায়। কারণ "ডক্টর" শব্দটি দ্বারা গির্জার ফাদারস এবং অন্যান্য খ্রিস্টান কর্তৃপক্ষ যারা বাইবেল শিক্ষা দিয়েছিলেন এবং  ব্যাখ্যা করেছিলেন তাদের বোঝানো হয়।
বিশেষ্য হিসাবে ডাক্তার
একাডেমিক জগতের বেশিরভাগ অংশেই ডক্টর শব্দটি এমন কাউকে বোঝায় যে একটি বিশ্ববিদ্যালয় থেকে ডক্টরাল ডিগ্রি (সর্বাধিক ডিগ্রি) অর্জন করেছে। সাধারণত বিভিন্ন দর্শনের জন্য ডক্টর বলা হয়। এটার সংক্ষেপণ পিএইচডি।
সম্মোধন
যাদের প্রত্যেকেরই একটি ডক্টরাল উপাধি রয়েছে তাদের বেশিরভাগ লোকেদের ডক্টর দ্বারা সম্মোধন করার সময়, কেউ চাইলে "ডিআরএস(Drs)" ব্যবহার করতে পারেন। অথবা অন্য ভাষায় (উদাহরণ - জার্মান) ডিআরইএস (Dres) ব্যবহার করা যেতে পারে। এর আরো সুস্পষ্ট উদাহরণ হলো- ডক্টর আলামিন এবং ডক্টর সিয়ামের পরিবর্তে ডিআরএস (Drs) ব্যবহার করা যায়।  যেমন-(ইংরেজি: Drs.Milon, Drs.Siam) বলা যাবে।
বাংলাদেশ
বাংলাদেশে ডক্টরের শিরোনাম হিসাবে ডিআর. (Dr.) ব্যবহার করা হয়।এবং পিএইচডি ডিগ্রি প্রাপ্ত ব্যক্তি  এবং নিবন্ধিত মেডিকেল অনুশীলনকারীদের জন্য এই শিরোনাম অনুমোদিত। শুধুমাত্র নিবন্ধিত মেডিকেল অনুশীলনকারীদের জন্য  এমবিবিএস এবং বিডিএস ডিগ্রি প্রাপ্তদের  "ডিআর.(Dr)" শিরোনাম ব্যবহার করার অনুমতি দেওয়া হয়েছে। নিবন্ধিত ভেটেরিনারি অনুশীলনকারীরা "ভেটেরিনারি মেডিসিন" (ডিভিএম) ডিগ্রি প্রাপ্ত হবার পরে "ডিআর (Dr.)" শিরোনাম ব্যবহার করতে পারেন। তবে নিবন্ধিত হোমিওপ্যাথ অনুশীলনকারীদের অনেকেই "ডিআর. (Dr.) " শিরোনাম ব্যবহার করে, যদিও, হোমিওপ্যাথিক অনুশীলনকারীদের অধ্যাদেশের ১৯৮৩ অনুযায়ী, তারা শুধুমাত্র "হোমিওপ্যাট" ব্যবহার করার অনুমতি প্রাপ্ত হয়েছে। বর্তমানে, ফিজিওথেরাপি যার  কোন পৃথক পরিষদ নেই তাই বর্তমানে অনুমোদিত একটি আইন ফিজিওথেরাপিস্টের জন্য প্রিফিক্স "ডিআর. (Dr.)" ব্যবহার করার  অনুমতি দিয়েছে।
বাংলাদেশ ইউনানি ও আয়ুর্বেদিক অনুশীলনকারীদের অধ্যাদেশের ১৯৮৩ সাল অনুযায়ী, ইউনিয়ানি ব্যবস্থার অনুশীলনকারীদের  "তিব্বী" বা "হাকিম" বলা হয় এবং তাদের " ডিআর." শিরোনাম ব্যবহার করা কঠোরভাবে নিষিদ্ধ। একইভাবে, আয়ুর্বেদিক ব্যবস্থার অনুশীলনকারীরা "ভায়িড" বা "কবিরজ" বলা হয় এবং তাদের "ডিআর." ব্যবহার করা কঠোরভাবে নিষিদ্ধ। বর্তমানে, বিডিএসের এমবিবিএস ডিগ্রি বা ডেন্টাল সার্জনের চিকিৎসা অনুশীলনকারীদের "ডিআর." ব্যবহার করার অনুমতি দেওয়া হয়েছে। অন্যান্য চিকিৎসা অনুশীলনকারীদের জন্য "ডিআর" ব্যবহার করাটা বিতর্কিত একটি বিষয়।
হংকং
হংকং এ চিকিৎসকে "ডক্টর" বলার  করার সময় তারা ব্রিটিশ অনুশীলন অনুসরণ করে, যদিও তাদের মধ্যে অনেকেই এমবিবিএস এবং এমবিচবিবি এর মধ্যে একটি ডিগ্রি অর্জন করে। অন্যদিকে চিরোপ্রক্সকেরা  একটি প্রচেষ্টা করে যাতে তাদের ডক্টর (শিরোনাম) ধরে ডাকা হয়। কিন্তু তাদের চেষ্টা আদালতে ব্যর্থ হয়।
ভারত
ভারতে ঔষধ, দন্তচিকিৎসা, আয়ুর্বেদ, ইউনিয়ানী, সিদ্ধ, এবং হোমিওপ্যাথির পাশাপাশি পেশাদার অনুশীলনকারীদের ক্ষেত্রে ডিআর.(Dr.)  ফিজিওথেরিস্ট এবং ফার্মাসিস্টের ব্যবহার আইনত বিতর্কিত একটি বিষয়।     শিরোনামটি পিএইডিডি এবং অন্যান্য একাডেমিক গবেষণা ডক্টরেটের ডিগ্রীধারীর জন্য ব্যবহৃত হয়।
ইন্দোনেশিয়া
ইন্দোনেশিয়ান শিরোনাম "ডিআর." যা একজন সাধারণ চিকিৎসক হিসাবে একটি নির্দিষ্টকরণ ধারণ করে। "ডিআর." এর ডক্টরেট শিরোনামের জন্য শিরোনাম "ডক্টর" নামে নামকরণ করা হয়। এবং পিএইচডি হিসাবে একই স্তরের শিরোনাম ব্যবহার করা হয়।
শ্রীলঙ্কা
শ্রীলংকার চিকিৎসকদের (দাঁতের এবং ভুগুনিসহ) এবং পিএইচডি ডিগ্রী প্রাপ্ত সবাইকে ডক্টর বলা হয়। যাইহোক, সিংহলী ভাষণে যখন একজন চিকিৎসক  "ভাইদ্যা" (වෛද්ය) বা "ডোস্টার" (දොස්තර) হিসাবে এবং একজন পিএইচডি ডিগ্রীধারী ব্যক্তি  হিসাবে  হিসাবে বক্তৃতা দেন তখন তাকে ডক্টর বলা হয়।
মোহাম্মদ আইয়ুব (ক্রিকেটার)
মোহাম্মদ আইয়ুব ডগার (محمدايوب; জন্ম: ১৩ সেপ্টেম্বর, ১৯৭৯) পাঞ্জাবের নানকানা সাহিব এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ২০১০-এর দশকের সূচনালগ্নে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে পাঞ্জাব ও শিয়ালকোট দলের প্রতিনিধিত্ব করেন। দলে তিনি মূলতঃ ডানহাতে মাঝারিসারির ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন মোহাম্মদ আইয়ুব।
খেলোয়াড়ী জীবন
২০০১-০২ মৌসুম থেকে ২০১৪ সাল পর্যন্ত মোহাম্মদ আইয়ুবের প্রথম-শ্রেণীর খেলোয়াড়ী জীবন চলমান ছিল। পাঞ্জাব ও শিয়ালকোট স্ট্যালিয়ন্সের পক্ষে খেলেছেন। ঘরোয়া ক্রিকেটে দূর্দান্ত ক্রীড়াশৈলী প্রদর্শন স্বত্ত্বেও জাতীয় দল নির্বাচকমণ্ডলী থেকে কয়েক বছর ধরে উপেক্ষিত ছিলেন। শেখুপুরা দলের সাথে তার খেলোয়াড়ী জীবনের সূত্রপাত ঘটে। এরপর, শিয়ালকোট দলে চলে যান। উপর্যুপরী তিন বছর সহস্রাধিক রান সংগ্রহ করেছিলেন। ২০১১-১২ মৌসুমের কায়েদ-ই-আজম ট্রফি প্রথম বিভাগে দ্বিতীয় সর্বোচ্চ রান সংগ্রহকারী ছিলেন। ৬৬.৫৫ গড়ে ১০১৩ রান তুলেন তিনি।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন মোহাম্মদ আইয়ুব। ২২ জুন, ২০১২ তারিখে গালেতে স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।
সংযুক্ত আরব আমিরাতে ইংল্যান্ডের বিপক্ষে খেলার দ্বারপ্রান্তে অবস্থান করেন। এর কয়েক মাস পর ২০১২ সালে শ্রীলঙ্কা গমনার্থে পাকিস্তানের টেস্ট দলে তাকে অন্তর্ভুক্ত করা হয়। এ পর্যায়ে তার বয়স ছিল ৩২ বছর।
হিরো (১৯৮৭-এর চলচ্চিত্র)
'হিরোঃ দ্য অফিসিয়াল ফিল্ম অব দ্য ১৯৮৬ ফিফা ওয়ার্ল্ড কাপ' ১৯৮৭ সালে মুক্তিপ্রাপ্ত ইংরেজি ভাষার ক্রীড়া বিষয়ক প্রামাণ্য চলচ্চিত্র। প্রামাণ্যচিত্রটি ১৯৮৬ সালের ফিফা বিশ্বকাপ নিয়ে ফুটবল খেলার বিশ্ব নিয়ন্ত্রক সংস্থা ফিফা'র তত্ত্ববধায়নে নির্মিত আনুষ্ঠানিক তথ্যচিত্র। ওয়ার্ল্ডমার্ক সকার ইন্টারন্যাশনালের ব্যানারে ড্রুমন্ড ক্যালিস ও লি স্টার্ন প্রযোজিত চলচ্চিত্রটির পরিচালক ছিলেন টনি মেলাম। সম্পূর্ণ চলচ্চিত্রটি মাইকেল কেইন কর্তৃক বর্ণিত। চলচ্চিত্রটি মূলত ঐ প্রতিযোগিতায় দিয়েগো মারাদোনা র নিপুণ ক্রীড়াকৌশল প্রদর্শনকে প্রাধান্য দেয়া হয়েছে। দিয়েগো'র নেতৃত্বে আর্জেন্টিনা জাতীয় ফুটবল দল ১৯৮৬ সালের ফিফা বিশ্বকাপ জয় করেছিল। পরিপ্রেক্ষিতে, চলচ্চিত্রটি আর্জেন্টিনায় সবচেয়ে বেশি দর্শকপ্রিয় হয় এবং সাফল্য পায়। চলচ্চিত্রটি ইংল্যান্ডের একশ্রেনীর ফুটবল প্রেমীদের কাছে 'সর্বসময়ের সেরা' মর্যাদা পেয়েছে।